**Ministru kabineta noteikumu projekta "Par Ministru kabineta 2017.gada 4.aprīļa noteikumu Nr. 198 "Darbības programmas "Izaugsme un nodarbinātība" 6.1.3. specifiskā atbalsta mērķa "Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu" 6.1.3.2. pasākuma "Multimodāla transporta mezgla izbūve Torņakalna apkaimē" īstenošanas noteikumi" atzīšanu par spēku zaudējušiem" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir atzīt par spēku zaudējušiem darbības programmas „Izaugsme un nodarbinātība” 6.1.3. specifiskā atbalsta mērķa "Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu" 6.1.3.2. pasākuma "Multimodāla transporta mezgla izbūve Torņakalna apkaimē" īstenošanas noteikumus.  Tiesību akts stāsies spēkā pēc tā publicēšanas Latvijas Vēstnesī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 6. un 13.punkts.  Ministru kabineta 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.5.apakšpunkts.  Ministru kabineta 2019.gada 11.oktobra ārkārtas sēdes protokollēmuma (prot. Nr. 47, 3.§) 9.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta (turpmāk – MK) 2019.gada 13.septembra ārkārtas sēdē tika izskatīts Finanšu ministrijas informatīvais ziņojums "Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam", kas paredz fiskālo telpu palielinošus pasākumus un priekšlikumus nozaru ministriju pieteiktajiem prioritārajiem pasākumiem. Atbilstoši MK pieņemtajam lēmumam (MK 2019.gada 13.septembra ārkārtas sēdes protokollēmuma (prot. Nr.41, 1.§) 3.1.apakšpunkts) Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta (turpmāk – elektrovilcienu vagonu iegādes projekts) īstenošanai tiek novirzīts Eiropas Savienības struktūrfondu un Kohēzijas fonda (turpmāk kopā saukti – ES fondi) finansējums 113 609 656 *euro*, samazinot 2022.gadā ietekmi uz vispārējās valdības budžeta bilanci.  Saskaņā ar MK 2019.gada 13.septembra ārkārtas sēdes protokollēmuma (prot. Nr.41, 1.§) 3.1.5.apakšpunktu Satiksmes ministrijai (turpmāk – SM) ir jānovirza 6.1.3.2. pasākuma "Multimodāla transporta mezgla izbūve Torņakalna apkaimē" (turpmāk – 6.1.3.2. pasākums) Kohēzijas fonda finansējums 7 532 182 *euro* apmērā elektrovilcienu vagonu iegādes projekta īstenošanai.  6.1.3.2. pasākuma īstenošanas nosacījumus regulē 2017.gada 4.aprīļa noteikumi Nr. 198 "Darbības programmas "Izaugsme un nodarbinātība" 6.1.3. specifiskā atbalsta mērķa "Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu" 6.1.3.2. pasākuma "Multimodāla transporta mezgla izbūve Torņakalna apkaimē" īstenošanas noteikumi” (turpmāk – MK noteikumi Nr. 198).  Atbilstoši MK noteikumu Nr. 198 7.punktam pasākumam plānotais Kohēzijas fonda finansējums dotācijas veidā nepārsniedz 7 093 340 *euro*, līdz ar to tas ir mazāks, nekā MK 2019.gada 13.septembra ārkārtas sēdes protokollēmumā (prot. Nr.41, 1.§ 3.1.5.apakšpunkts) norādīts.  Novirzot elektrovilcienu vagonu iegādes projekta īstenošanai visu 6.1.3.2. pasākumam plānoto Kohēzijas fonda finansējumu, 6.1.3.2. pasākuma ietvaros vairs nav pieejams ES fondu finansējums, kā rezultātā 6.1.3.2. pasākums nav īstenojams un MK noteikumi Nr. 198 ir atzīstami par spēku zaudējušiem.  Saskaņā ar MK 2019.gada 11.oktobra ārkārtas sēdē izskatītā Finanšu ministrijas informatīvā ziņojuma “Informatīvais ziņojums par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” 33.punktu SM kā ES fondu 2014.–2020.gada plānošanas perioda atbildīgajai iestādei (turpmāk – atbildīgā iestāde), veicot 6.1.3.2. pasākumam piesaistītā finansējuma pārdali, ir jāsniedz izvērtējums, lai nodrošinātu, ka pārdalāmais finansējums tiek atbrīvots atbilstoši un juridiski pamatoti.  Atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Fondu vadības likums) 11.panta pirmajai daļai SM ir atbildīgā iestāde. Saskaņā ar MK noteikumu Nr. 198 6.punktu SM pilda atbildīgās iestādes funkcijas 6.1.3.2. pasākumā. Fondu vadības likuma 11.panta trešās daļas 3.punkts paredz, ka atbildīgās iestādes pienākums ir izstrādāt specifiskā atbalsta mērķa īstenošanas nosacījumus. Noteikumu projekta izstrāde, lai MK noteikumus Nr. 198 atzītu par spēku zaudējušiem, ir SM kā atbildīgās iestādes kompetence.  Savukārt MK 2019.gada 11.oktobra ārkārtas sēdes protokollēmuma (prot. Nr. 47 3.§) 9.2.apakšpunkts paredz, ka SM kā atbildīgajai iestādei iespējami īsā laikā ir jāsagatavo un noteiktā kārtībā jāiesniedz apstiprināšanai Ministru kabinetā attiecīgi grozījumi normatīvajos aktos atbilstoši 6.1.3.2.pasākuma finanšu pārdales risinājumam.  Atbilstoši Fondu vadības likuma 21.panta pirmās daļas 2.punktam un MK noteikumu Nr. 198 5.punktam 6.1.3.2. pasākumu īsteno ierobežotas projektu iesniegumu atlases veidā. Saskaņā ar MK noteikumu Nr. 198 14.punktu 6.1.3.2. pasākumā projekta iesniedzējs ir Rīgas pilsētas pašvaldība. 6.1.3.2. pasākuma projektu iesniegumu atlases ietvaros projekta iesniedzējs ir iesniedzis sadarbības iestādei vienu projekta iesniegumu par visu 6.1.3.2. pasākumā pieejamo ES fondu finansējumu, un sadarbības iestādē notiek projekta iesnieguma vērtēšanas process.  Ar MK 2015. gada 4. februāra rīkojumu Nr. 62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība”” ir atbalstīta 2014.–2020. gada plānošanas perioda darbības programma "Izaugsme un nodarbinātība" (turpmāk – darbības programma), kas nosaka specifiskā atbalsta mērķa rezultāta rādītājus. Atbilstoši darbības programmai un MK noteikumu Nr. 198 4.punktam 6.1.3.2. pasākuma ietvaros ir jāsasniedz iznākuma rādītājs (iznākuma rādītāja ID i.6.1.3.b) – līdz 2023.gada 31.decembrim izbūvēt multimodāls transporta mezglu 40 000 m2. 6.1.3.2. pasākumam nav ietekmes uz citiem darbības programmā iekļautajiem iznākuma un rezultāta rādītājiem.  Saskaņā ar Fondu vadības likuma 11.panta trešās daļas 2.punktu SM kā atbildīgajai iestādei ir pienākums nodrošināt specifiskā atbalsta mērķa rezultātu sasniegšanu atbilstoši darbības programmai. Vērtējot 6.1.3.2. pasākumā paredzēto atbalstāmo darbību īstenošanu kopsakarībā ar kopējo Torņakalna apkaimes attīstību, SM kā atbildīgā iestāde ir identificējusi vairākus riskus, kas var negatīvi ietekmēt 6.1.3.2. pasākuma iznākuma rādītāja savlaicīgu sasniegšanu:   * 2019. gada 4. jūnijā MK tika izskatīts informatīvais ziņojums "Par reģionālās nozīmes sabiedriskā transporta pakalpojumu attīstību 2021.-2030.gadam" (TA-932), saskaņā ar kuru tiks pārskatīts un ar 2021. gadu pārveidots vienotais reģionālo sabiedriskā transporta maršrutu tīkls. Sabiedriskā transporta pakalpojumu attīstība no 2021. gada, veidojot uz komerciāliem principiem veicamos autobusu maršrutus, visticamāk atstās negatīvu ietekmi uz plānoto autobusu reisu skaitu un pasažieru skaitu multimodālā sabiedriskā transporta mezglā. * Latvijas Universitātes Akadēmiskā centra attīstības plāni un to faktiskais ieviešanas progress, veicot jaunu ēku izbūvi, var ietekmēt multimodālā sabiedriskā transporta mezgla izvietojumu. * Būvprojektēšanu Rail Baltica projekta dzelzceļa līnijas pamattrases centrālajā posmā caur Rīgu, ieskaitot Torņakalnu, ir plānots pabeigt indikatīvi 2021. gadā. Rail Baltica dzelzceļa infrastruktūras projekta ietvaros būvniecības darbus Torņakalnā plānots uzsākt ne ātrāk kā 2023. gadā un pabeigt līdz 2026. gada beigām. Multimodālā sabiedriskā transporta mezgla un Rail Baltica dzelzceļa infrastruktūras projekta laika grafikiem ir jābūt savstarpēji saskaņotiem, lai mazinātu atbalstāmo darbību pārklāšanos un nodrošinātu savstarpēji saskaņotu un koordinētu pieeju atbalstāmo darbību īstenošanā.   6.1.3.2. pasākuma atbalstāmās darbības, kas paredz multimodālā sabiedriskā transporta mezgla izveidi Torņakalna apkaimē, ir vērtējamas nākamā ES fondu plānošanas perioda ietvaros, ievērojot nākamā ES fondu plānošanas periodā paredzētās prioritātes un aktivitātes.  Ņemot vērā minēto un izpildot uzdevumu par visa 6.1.3.2. pasākumam pieejamā ES fondu finansējuma pārdali elektrovilcienu vagonu iegādes projekta īstenošanai, MK noteikumus Nr. 198 ir nepieciešams atzīt par spēku zaudējušiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Noteikumu projekta ietekme uz izsludināto projektu iesniegumu atlasi:   * 2017. gada 15. jūnijā Centrālā finanšu un līgumu aģentūra (turpmāk – sadarbības iestāde) apstiprināja 6.1.3.2. pasākuma projektu iesniegumu atlases nolikumu, nosakot, ka 6.1.3.2. pasākumā projekta iesnieguma iesniegšanas termiņš ir 2018. gada 31. decembris. * 2018. gada 20. decembrī sadarbības iestāde izveidoja 6.1.3.2. pasākuma projekta iesniegumu vērtēšanas komisiju (sadarbības iestādes rīkojums Nr.39-1-4/184 “Par 6.1.3.specifiskā atbalsta mērķa 6.1.3.2.pasākuma projektu iesniegumu vērtēšanas komisijas izveidošanu un tās nolikuma apstiprināšanu”). * 2018. gada 27. decembrī sadarbības iestāde 6.1.3.2. pasākuma projektu iesniegumu atlasē saņēma Rīgas domes Pilsētas attīstības departamenta projekta iesniegumu Nr.6.1.3.2/18/I/001 “Multimodāla transporta mezgla izbūve Torņakalna apkaimē” (turpmāk – projekta iesniegums). Šis ir vienīgais projekta iesniegums 6.1.3.2. pasākumā un tas ir iesniegts par visu 6.1.3.2. pasākumā pieejamo ES fondu finansējumu. * 2019. gada 27. martā sadarbības iestāde apstiprināja projekta iesniegumu ar nosacījumu, pamatojoties uz Fondu vadības likuma 26.panta ceturto daļu, 6.1.3.2. pasākuma projekta iesniegumu vērtēšanas komisijas konstatējumiem par projekta iesnieguma atbilstību projektu iesniegumu atlases nolikuma pielikumā Nr.3 iekļautajiem projektu iesniegumu vērtēšanas kritērijiem, kā arī vērtēšanas komisijas 2019.gada 21.marta atzinumu “Vērtēšanas komisijas atzinums par 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.2. pasākuma “Multimodāla transporta mezgla izbūve Torņakalna apkaimē” projekta iesnieguma virzību apstiprināšanai ar nosacījumu”. * 2019. gada 26. augustā Rīgas domes Pilsētas attīstības departaments iesniedza sadarbības iestādei precizēto projekta iesniegumu.   Pēc noteikumu projekta spēkā stāšanās ES fondu sadarbības iestāde, konsultējoties ar ES fondu vadībā iesaistītajām iestādēm, veiks nepieciešamās darbības, lai normatīvajos aktos noteiktā kārtībā pārtrauktu projektu iesniegumu atlasi. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Rīgas pilsētas pašvaldību, kas 6.1.3.2. pasākuma projektu iesniegumu atlasē ir iesniegusi projekta pieteikumu. Sadarbības iestāde līdz šim nav pieņēmusi lēmumu par projekta iesnieguma apstiprināšanu Fondu vadības likuma 26.panta otrās daļas izpratnē, tādēļ Rīgas pilsētas pašvaldībai nav piešķirtas tiesības saņemt ES fondu finansējumu 6.1.3.2. pasākumā. Ievērojot Fondu vadības likuma 5.pantu, projekta iesnieguma iesniegšana 6.1.3.2. pasākuma projektu iesniegumu atlasē nerada sadarbības iestādei pienākumu piešķirt Rīgas pilsētas pašvaldībai kā projekta iesniedzējai finansējumu projekta īstenošanai.  Tiesību akta projekta izstrādātājs ir ņēmis vērā tās tiesības, uz kuru saglabāšanu un īstenošanu Rīgas pilsētas pašvaldībai var būt izveidojusies paļāvība. Projekta iecere par Torņakalna multimodālā transporta mezgla izveidi ir iekļauta Satiksmes ministrijas 2021.-2027.gada indikatīvi plānoto publisko investīciju projektu sarakstā, saglabājot iespēju piesaistīt ES fondu finansējumu Torņakalna multimodālā transporta mezgla izveides darbībām nākamā ES fondu plānošanas perioda ietvaros, ievērojot nākamā ES fondu plānošanas periodā paredzētās prioritātes un aktivitātes.  Ar noteikumu Nr. 198 atzīšanu par spēku zaudējušiem un finansējuma novirzīšanu no 6.1.3.2. pasākuma netiek aizskarta Rīgas pilsētas pašvaldības kā projekta iesniedzējas tiesiskā paļāvība:   * MK noteikumu Nr. 198 16. punktā izvirzītais nosacījums par sabiedrisko ūdenssaimniecības pakalpojumu līguma noslēgšanu ir pamatots ar ārējo normatīvo aktu prasībām un nepārsniedz tās:   + Saskaņā ar likuma “Par pašvaldībām” 5.panta pirmās daļas 1.punktu komunālo pakalpojumu organizēšana iedzīvotājiem ir pašvaldības autonoma funkcija.   + Atbilstoši likuma “Par pašvaldībām” 7.panta otrajai daļai pašvaldība organizē autonomo funkciju izpildi.   + Ievērojot Ūdenssaimniecības pakalpojumu likuma 6.panta pirmo daļu, pašvaldība var slēgt līgumu ar komersantu par sabiedrisko ūdenssaimniecības pakalpojumu sniegšanu.   + Saskaņā ar Rīgas domes 2011.gada 1.marta  saistošo noteikumu Nr.114 3.pielikuma 3.punktu Rīgas pilsētas administratīvajā teritorijā sabiedriskos ūdenssaimniecības pakalpojumus sniedz SIA "Rīgas ūdens", kas nodrošina sabiedrībai attiecīgā pakalpojuma pieejamību nozarē, kurā pastāv dabiskais monopols.   Atbilstoši Rīgas pilsētas pašvaldības 2019.gadā noslēgtajam līgumam par sabiedrisko ūdenssaimniecības pakalpojumu sniegšanu ar SIA "Rīgas ūdens" tas ir uzskatāms par 2009.gadā noslēgtā līguma turpinājumu.   * MK noteikumu Nr. 198 18.punktā ietvertās prasības ir izvirzītas atbilstoši Komisijas 2011. gada 20. decembra Lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV)[[1]](#footnote-1) 4.panta prasībām. * Rīgas pilsētas pašvaldības uzdevumā veiktais novērtējums, kas atbilstoši MK noteikumu Nr. 198 17. punktam ir viens no priekšnosacījumiem projekta iesnieguma iesniegšanai, veido pamatu turpmākai Torņakalna multimodālā transporta mezgla izveides projekta ieceres attīstīšanai kopsakarībā ar Rail Baltica projektu un citām esošajām un potenciālajām infrastruktūras attīstības iecerēm Torņakalna apkaimē. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiek veiktas MK noteikumu projekta izstrādes posmā atbilstoši MK 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.5.1.apakšpunktam, kurā noteikts, ka sabiedrības pārstāvji var līdzdarboties attīstības plānošanā, sagatavojot atzinumu Valsts sekretāru sanāksmē izsludinātam attīstības plānošanas dokumenta projektam. |
| 2. | Sabiedrības līdzdalība projekta izstrādē | Valsts sekretāru sanāksmes 24.10.2019. sēdē (prot. Nr.40, 5.§) izsludinātais MK noteikumu projekts ir jāsaskaņo ar Latvijas Pašvaldību savienību. |
| 3. | Sabiedrības līdzdalības rezultāti | Saskaņošanas procesā no Latvijas Pašvaldību savienības nav saņemti priekšlikumi par MK noteikumu projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāra p.i. Dž. Innusa

1. Komisijas Lēmums (2011. gada 20. decembris) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. OV L 7, 11.1.2012., 3./10. lpp. [↑](#footnote-ref-1)